Muzej "Sarajevo 1878–1918."
Muzej "Sarajevo 1878–1918." depandans je Muzeja Sarajeva čija stalna postavka prikazuje Sarajevo u vrijeme austro-ugarske uprave. Smješten je u zgradi nekadašnje Schillerove radnje na uglu Obale Kulina bana i Ulice Zelenih beretki, pred kojom se 28. juna 1914. dogodio Sarajevski atentat, ubistvo austro-ugarskog prestolonasljednika Franje Ferdinanda i njegove supruge Sofije, koja je počinio sarajevski gimnazijalac Gavrilo Princip, pripadnik organizacije Mlada Bosna. Za ovaj atentat Austro-Ugarska je smatrala Srbiju neposredno odgovornom, pa joj je 23. jula uputila ultimatum, a ubrzo i objavila rat. Nakon toga je počeo Prvi svjetski rat.